Document ID: /roh_data/filtered/Billingualer_Corpus_interleaved-de-rm.jsonl.gz/712

This is a text translated from German to Rumantsch Grischun.
Bettagsmandat 2002 - Die Regierung an die Einwohnerinnen und Einwohner des Kantons Graubünden

Liebe Mitbürgerinnen und Mitbürger

Im vergangenen Jahr hat ein Fussballverein der obersten Liga am Eidgenössischen Buss- und Bettag ein Spiel von nationaler Bedeutung durchgeführt. Das hat Irritationen ausgelöst. Die Diskussion gipfelte in der Frage, ob es nicht zeitgemässer wäre, den Bettag abzuschaffen und ihn zu einem Sonntag zu machen wie es alle anderen auch sind; zu einem arbeitsfreien Tag nämlich, an dem jeder tun und lassen kann, was ihm beliebt. Die Meinungen dazu waren kontrovers. Gegenseitig warf man sich vor, die Zeichen der Zeit nicht zu erkennen und damit das Falsche zu fordern.

Abschaffen, postulierten die einen. Es sei nicht Aufgabe der Kirche und des Staates das Freizeitverhalten der Bevölkerung am dritten Sonntag im September zu diktieren. Stille und Besinnlichkeit könnten nicht verordnet werden. Mit Bezug auf die Anforderungen an den Menschen der Moderne wünschten sie anstelle des Feiertages lieber einen freien Tag.

Eben gerade nicht, meinten die anderen und begründeten ihre Ansicht ebenso vor dem Hintergrund heutiger Anforderungen. Die Allianz von Aufklärung und Technik hätte zu einer Beschleunigung und Vielfalt an Wahlmöglichkeiten geführt, der sich viele Menschen hilflos ausgeliefert fühlten. Der Alltag werde damit immer ruheloser; überhaupt herrsche auf allen Ebenen eine pausenlose Mobilmachung, der sich nichts und niemand entziehen könne. Und nachgerade aus diesem Grund sei es Pflicht des Staates und der Kirche, Stille und Besinnung wenn schon nicht zu befehlen, dann doch mindestens zu ermöglichen und mit dem Bettagsmandat auch ein Zeichen dafür zu setzen.

Feiertag oder Sonntag?

Die Geschichte genauso wie Beobachtungen aus dem täglichen Leben weisen darauf hin, dass wir auf ein bestimmtes Mass an Ruhelosigkeit ebenso angewiesen sind wie auf ein Minimum an Ruhe. Unser individuelles wie gemeinschaftliches Wohlergehen hängt auch von Pausen ab. Sie sind ein bedeutsamer Teil des Geschehens. Pausen gehören zum Wesen der Natur. Sie sind ein Element sozialer und kultureller Organisation.

Es wird zunehmend schwieriger, sich aus dem Alltag auszuklinken und Räume zu finden, in denen nicht die Regeln der Geschwindigkeit und der Alltagseffizienz gelten. Der Sonntag ist zwar in der Regel arbeitsfrei, aber in der Gestaltung gleicht er der Fortsetzung des Alltags mit anderen Mitteln. Der Dank-, Buss- und Bettag hingegen ist das nicht. Er ist eine Pause. Er ist ein klarer Unterbruch zum alltäglichen Einerlei, er strukturiert das Jahr und trennt Alltag vom Feiertag. Was die eigenen vier Wände für den Raum, ist der Bettag für die Zeit. Er schafft die Ruhe und Geborgenheit, die nötig sind, um sich genau jenen Fragen stellen zu können, die aus der Alltagshektik und ihrer Logik heraus nicht zu beantworten sind.

Dabei geht es nicht um Antworten auf Fragen, denen mit Informationen und Fachkompetenz beizukommen ist. Es geht um Antworten, die den ganzen Menschen fordern und bei denen uns schon mulmig wird, wenn sie unser Bewusstsein nur streifen: Angst vor Verlusten, Zweifel an der Zukunft oder existentielle Krisen. Wollen wir darauf glaubwürdige Antworten finden, ist Distanz zum Alltag unumgänglich. Erst ein "Austreten" aus den Geboten des Mehr, Schneller und Höher lüftet den Horizont und ermöglicht einen freien Blick auf die Bedeutung unseres alltäglichen Tuns. Nicht zuletzt auch dazu soll der Dank-, Buss- und Bettag für uns Gelegenheit sein.

Der Dank-, Buss- und Bettag ist eine Aufforderungen zum Gespräch und zur Begegnung. Er ist ein Appell zum Dialog mit den Kirchen und Konfessionen genauso wie er Angebot ist zum Gespräch mit all denen, die die Vielfalt und Widersprüchlichkeit unserer Gesellschaft ausmachen. So ist dieser Feiertag ein Beitrag zur Solidarität in unserer Gemeinschaft.

Die Abschaffung des Dank-, Buss- und Bettages zugunsten eines Sonntages wie alle anderen wäre die falsche Antwort auf die Anforderungen der Moderne.

Je pausenloser unser Alltag wird, desto wichtiger werden Pausen. Der Dank-, Buss- und Bettag ist eine Pause vom Alltag. Wir laden Sie ein, das Potential dieses Tages für die Gestaltung unserer Zukunft zu erkennen und zu nutzen.

Mit diesen Gedanken empfehlen wir euch, liebe Mitbürgerinnen und Mitbürger, und alle unsere Mitmenschen samt uns der Obhut des Allmächtigen.

Chur, im September 2002

Namens der Regierung

Der Präsident: Claudio Lardi

Der Kanzleidirektor: Claudio Riesen

Gremium: Regierung

Quelle: dt Standeskanzlei Graubünden

Data: 11.09.2002

Mandat da la Rogaziun federala 2002 - Da la regenza a las abitantas ed als abitants dal chantun Grischun

Charas conburgaisas e chars conburgais

L'onn passà ha manà tras in club da ballape da la pli auta liga in gieu d'impurtanza naziunala il di da la Rogaziun federala. Quai ha dà irritaziuns. Las discussiuns èn sa culminadas cun la dumonda, sch'i na fiss betg pli confurm al temp d'abolir la Rogaziun federala e far dad ella ina dumengia sco tut tschellas; numnadamain in di liber, nua che mintgin po far tge ch'el vul. Las opiniuns eran controversas. Ins ha rinfatschà in a l'auter da nun ir cun il temp e da pretender faussas chaussas.

Abolir, pretendan ils ins. I na saja betg la chaussa da la baselgia e dal stadi da dictar co che la populaziun haja da sa depurtar la terza dumengia da settember. Quietezza e reflecziun na possia betg vegnir prescritta. Sa referind a las pretensiuns dal temp modern giavischian els pli gugent in di liber.

Gist quai na saja betg il cas, è l'opiniun dals auters, ed els han er els motivà quella cun las pretensiuns d'ozendi. L'allianza dal scleriment e da la tecnica hajan accelerà e varià las pussaivladads d'eleger en vista a la quala blers umans sajan pers. Uschia daventia il mintgadi adina pli malruassaivel; insumma regia dapertut ina mobilisaziun senza paus, a la quala nagut e nagin na possia guntgir. E gist per quest motiv saja quai il duair dal stadi e da la baselgia da metter cun il mandat da la Rogaziun federala in accent per, sche betg cumandar, almain pussibilitar quietezza e reflecziun.

Firà u dumengia?

L'istorgia sco er las observaziuns da la vita da mintgadi mussan che nus duvrain tant ina tscherta inquietezza sco er in minimum da quietezza. Noss bainstar individual e communabel dependa er da las pausas. Ellas èn ina part essenziala da la vita. Las pausas tutgan tar il caracter da la natira. Ellas èn in element da l'organisaziun soziala e culturala.

I vegn adina pli grev da sa distatgar da la lavur da mintgadi e da chattar spazis nua ch'i na valan betg las reglas da la spertadad e da l'effizienza. La dumengia è bain per regla in di ch'ins na sto betg lavurar, ma ins organisescha ella sumegliant a la furma dal mintgadi, be cun auters meds. Ma la Rogaziun federala n'è betg quai. Ella è pausa. Ella interrumpa cleramain il trot da mintgadi, ella structurescha l'onn e separa il mintgadi dal firà. Quai che las atgnas paraids èn per il spazi, è la Rogaziun federala per il temp. Ella creescha la quietezza e la segirezza che nus duvrain per pudair far exact quellas dumondas a las qualas nus na survegnin betg resposta en la hectica dal mingadi e sia logica.

I na sa tracta betg da respostas a las dumondas che nus pudain respunder cun infurmaziuns e cumpetenza dal fatg. I sa tracta da respostas che cumpiglian l'entir uman e tar las qualas nus ans sentin mal gia sch'ellas sa fan valair be levamain en nossa schientscha: tema da sperditas, dubis a l'avegnir u crisas existenzialas. Sche nus vulain chattar seriusamain resposta a quellas dumondas è la distanza al mintgadi indispensabla. Pir cun "sortir" dals cumandaments da pli bler, pli spert e pli aut avain nus la pussaivladad da dar aria a l'orizont e d'avair in sguard liber per il senn da noss far da mintgadi. La Rogaziun federala ans duai esser ina chaschun er per far quai.

La Rogaziun federala pretenda discurs e scuntradas. Ella è in appel al dialog tranter la baselgia e las confessiuns e porscha er la discussiun tranter tut quels ch'emportan la diversitad e la contradicziun da nossa societad. Uschia è quest firà ina contribuziun a la solidaritad da nossa cuminanza.

Abolir la Rogaziun federala a favur d'ina dumengia sco tut tschellas fiss la faussa reposta a las pretensiuns dal temp modern.

Pli paucas pausas che noss mintgadi ha e pli impurtantas che las pausas èn. La Rogaziun federala è ina pausa dal mintgadi. Nus As envidain d'enconuscher e da profitar dal potenzial da quest di per furmar noss avegnir.

Cun quests patratgs recumandain nus Vus, charas conburgaisas e chars conburgais e tut noss conumans ed er nus en ils mauns dal Tutpussent.

Cuira, settember 2002

En num da la regenza

Il president: Claudio Lardi

Il chancelier: Claudio Riesen

Gremi: regenza

Funtauna: rg chanzlia chantunala dal grischun

Data: 11.09.2002